
<<สถานที่เดิมพัน>>

      ถนนคลองหลวง ใกล้มหาวิทยาลัยธรรมศาสตร์ รังสิต ประตูทางออกเชียงราก เลี้ยวเข้าในบริเวณ U-house ร้านอยู่ใกล้ ร้านอินเตอร์เน็ตครับ

<<คนแจกไพ่แนะนำ>>

     สวัสดีครับ วันนี้ผมจะมารีวิวร้านเจฟเฟอร์ ร้านที่ทุกๆคนก็รู้จักกันดี ร้านอยู่แถวๆชั้นใต้ดินออฟฟิศวงในค่ะ ราเมนอร่อยมาก คอหมูย่างอร่อยสุดๆ ใส่หอย ใส่หมึก ผักระเฉด ฝักแม้ว แล้ว... 

     โทษทีครับว่าจะเขียนต่อ แต่พอดีผมนับรวมเว้นวรรคแล้ว ครบเกิน 200 ตัวอักษรแล้ว ผมขอลาก่อนนะครับ 
 
    (รีวิวแบบนี้ เอาส่วนลดค่าศัลยกรรมใบหน้าไปเหอะครับ เพิ่มยางให้หน้ากันบ้างนะเพื่อน ไม่ได้เป็นประโยชน์อะไรกับคนอื่นเค้าเลย กล้วยทอดเอ้ย....!!!)

      GB หิวๆ หันซ้ายหันขวา ดูร้านไหนเหมาะสายแข็งสำหรับเราบ้าง เหลือบเห็นร้าน Jeffer ที่พอน่าจะพึ่งพาได้ เลยตรงปรี่เข้าไปเลยจ๊ะ เราเลือกสาขานี้เพราะแอบทราบมาว่า ร้านอยู่ในเขตใกล้ๆสถานศึกษา เราจะหาเหยื่อได้ง่าย 555+ ไม่ใช่ จะได้อาหารไซส์มหึมามาต่างหากหล่ะ ด้วยการดีไซน์ร้านเป็นแบบ 2 ชั้นเป็นลักษณะโดมหลังคาโค้ง ปูแผ่นเมทัลชีตด้านบน ก็ดูเก๋เท่ๆไปอีกแบบ เดินเข้าร้านมาเงียบวังเวงผิดปกติ อาจเป็นเพราะเป็นช่วงยังบ่ายแก่ๆอยู่ เลือกนั่งด้านในดูสบายดีใช้ได้ แต่โต๊ะ-เก้าอี้ ดูโทรมไปถนัดตา ไม่ค่อยเข้าใจว่าน้องๆ เค้าจะกินอะไรกันรุนแรงขนาดนั้น น้อง GB ก็คิดนะ….555+ มีโซนด้านนอกเป็นแบบ out door ด้วยเหมาะแก่การมานั่งชมวิวดีนักแล น้องพนักงานออกมาต้อนรับใช้ได้ แม้จะดูเหมือนง่วงๆอยู่ตลอดเวลาก็ตาม
      
      กางเมนูดูกันดีกว่า ก็เหมือนร้านสาขาอื่นๆทั่วไป มีทั้งแบบเดี่ยวๆ หรือหากชอบแบบผสมผสาน เลือกคอมบิเนชั่น ระหว่างหมูไก่ ไส้กรอก กุ้งทอด หรือปลาทอด เป็นต้น ก็ดูน่าสนใจ เพราะได้เลือกอาหารเคียงพวก เฟรนด์ฟราย หรือหอมทอดเป็นต้นฟรีจ๊ะ ราคาก็อยู่ประมาณ 139-159 เนื้อนิวซีแลนด์ น่าโดนก็ดูไม่เลว นำไปบอกกับนั่นนี่นู้ก็ไม่เกิน 200 บาทเท่านั้นครับ นอกจากนี้ยังมีอีกมากมายหลายเมนู ไม่ว่าจะผักโขมอบชีส สปาเก็ตตี้ และของหวานที่เป็นชีสเค้กราดด้วยเบอร์รี่ซอส และกล้วยชุบแป้งทอดราดด้วยน้ำผึ้ง ก็ราคาเบาๆที่ 69 บาทจ๊ะ ว่าไปว่ามาสเต็กมาแล้ว ลุยเลยดีกว่า

<<คู่ต่อสู้ วัดใจ>>

     - สเต็กไก่เจฟเฟอร์กับบอสตัน ( 149 บาท) : ไก่หมักย่างมาได้หอมใช้ได้ เนื้อดูหนา ไม่แห้งจนเกินไป ด้านบอสตัน ดูหนาแน่นดี ฉ่ำใช้ได้ เสริ์ฟเคียงด้วยหอมทอดชิ้นโต 4-5 แว่น ผักสลัด 1 ขยุ้ม ขนมปังปิ้ง อร่อยใช้ได้ครับ

     - สเต็กหมูพริกไทยดำ ( 89 บาท) : หมูดำย่างมาสีสวย เนื้อนอกออกแห้ง กรอบพอใช้ เนื้อในฉ่ำ หวานดี เสริ์ฟเคียงด้วยเฟรนด์ฟราย 7-8 แท่ง, ผักสลัดและขนมปังปิ้งเช่นกันครับ อร่อยใช้ได้ครับ

     - ชามะนาว ( 39 บาท) : ชาสีดูเข้มข้น ออกเปรี้ยวนำ หวานนิดหน่อย ไม่หอม พอใช้ได้ครับ

<<จบเกมส์ แลกชิป ดูผลงาน>>

      >รสชาติ – 3.5/5 : วัตถุดิบดีใช้ได้ครับ รสสัมผัสพอใช้ได้ หน้าตาน่าทานปานกลาง  ความหอมพอใช้ได้ ความเข้มข้นและเครื่องเทศพอใช้ได้ องค์ประกอบอื่นๆ เช่น หอมทอด ผักสลัด ขนมปัง ทำได้โอเคเลยครับ เนื้อสัตว์ย่างมาได้ดีพอสมควร สุกแต่ไม่แห้งจนเกินไป ชิ้นใหญ่ กินมัน เต็มคำดี ออกหวาน ไม่เลี่ยน ไม่มันเยิ้ม ดีงามที่สุดคือ หมูครับ

      >ราคา – 4/5 : พอคบหาได้ ฉันมิตรสนิท มันใช่...!!! อาหารเพื่อนักศึกษามันต้องแบบนี้ 55555+ จานใหญ่ เนื้อเยอะ ของเคียงเพียบ น้ำไม่แพง ราคาเทียบเท่าท้องตลาด แต่ปริมาณชนะเลิศ ติดแค่เนื้อสัตว์ยังธรรมดาไปนิดเท่านั้นจ๊ะ

      >บรรยากาศ – 3/5 : ร้านเป็นแบบสร้างขึ้นมาทั้งหลังครับ เป็นไม้ซะส่วนใหญ่ โต๊ะ-เก้าอี้ สถาพยังพอใช้ได้ แต่ดูไม่ค่อยโสภาเท่าไหร่นัก ด้านใน 10-12 โต๊ะดูพอดีๆ ด้านนอกอีก 5 โต๊ะจ๊ะ ความเป็นระเบียบร้อยปานกลาง ความสะอาดพอใช้ได้ครับ 

      >บริการ – 3/5 : พนักงานดูไม่ค่อยกระตือรือร้นเท่าไหร่ ดูง่วงๆอย่างที่บอก 555+ พูดเรียบเฉย ไม่ค่อยยิ้มแย้มแจ่มใส ดีที่การตระเตรียมถือรวดเร็วใช้ได้ครับ เพราะสเต็กโดยมากจะ 7 นาทีขึ้นไป แต่รอบนี้แค่ประมาณ 5 เอง สถานที่จอดรถ จอดได้แค่มอเตอร์ไซด์แถวหน้าร้าน รถยนต์ก็โหดร้ายรุนแรง ตามสไตล์ดินแดน u house นั่นแหละครับ

<<คนที่บ้านถาม ไปไหนมา ? 555+>>

     ไปแก้หิวมา เล่นซะจุกเลยจ๊ะ
